als_Latn dik_Latn sag_Latn
Frika dhe pasiguria nga kriza politike kanë ngadalësuar ekonominë vendore. Pas projeksionit të djeshëm të BPM-së se përmbajtja e kompanive vendore nga investimet e reja do ta ulë rritjen e Prodhimit Bruto Vendor nga 3.5 në 2.5 %, nevojiten masa urgjente për inkurajimin e sektorit të biznesit. Investitorët vendorë dhe të huaj nuk do të mund të lirohen lehtë nga kriza, thotë profesori Marjan Petrevski. Sipas tij, qeveria e re duhet të tregojë se ka synim stabilizimin e klimës së biznesit, por pa bërë ndryshime drastike të politikave ekonomike.
Do të thotë, gjithsesi se nevojiten modifikime. Qeveria e re tregoi se në cilat segmente planifikon t’i ndryshojë politikat, në pjesën e investimeve të huaja, në pjesën e politikës fiskale dhe politikat sociale. E gjithë kjo është në rregull, por nuk duhet të ketë ndryshime të menjëhershme pasi në këtë mënyrë nuk do të ketë stabilizim të shpejtë dhe kthim në një rrugë më të mirë të rritjes ekonomike– deklaroi profesori Matjan Petrevski.
Nga Oda ekonomike e Maqedonisë si parakushte kryesore për nxitjen e investitorëve i targetojnë sigurinë juridike dhe mbështetjen e kompanive me orientim eksportues, si ndërtimtaria, metalurgjia dhe shërbimet.
Kërkesat elementare për sektorin e biznesit çdo herë fillojnë nga nevoja për të krijuar klimë të shëndosh` biznesi, me raporte stabile në treg, para së gjithash nga aspekti juridik, kushte të barabarta për të gjitha subjektet në të gjitha sferat, me çka do të përmirësohej edhe besimi i investitorëve edhe i konsumatorëve– thonë nga Oda Ekonomike e Maqedonisë.
Nga OEMVP presin që formimi i qeverisë politike do të ndikojë pozitivisht ndaj investimeve të kompanive. Ata kërkojnë qasje më të lehtë deri tek paratë e lira për kompanitë e vogla dhe të mesme.
Para se të ketë masa konkrete na duhet përpilim urgjent i strategjisë afatmesme për zhvillim ekonomik me plane aksionare që të dimë saktë ku të fokusohemi, që të arrijmë multiplikator më të madh në ekonomi. Fillimisht duhet të kthehet besimi për funksionimin e shtetit juridik me çka do të ketë siguri juridike për firmat– thonë nga OEMVP-ja.
Banka Popullore dje publikoi se për dallim prej gjashtë muajve më parë, tani pret që niveli i investimeve bruto në vitin 2017 të jetë më i ulët për 5.2%. kjo do të thotë se investimet do të jenë në minus, respektivisht për 1.3% më pak krahasuar me vitin e kaluar.
als_Latn als_Latn als_Latn als_Latn als_Latn als_Latn als_Latn